# אניגמה (פרויקט מוזיקלי)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אניגמה (Enigma) הוא פרויקט מוזיקלי שהוקם בשנת 1990 על ידי מייקל קרטו (Michael Cretu), ואשתו הזמרת סנדרה קרטו (sandra cretu). מייקל הוא המפיק והמלחין של הפרויקט, ואשתו מבצעת קטעי שירה בכמה מהשירים. הזוג עובדים יחדיו גם תחת השם "סנדרה" (Sandra). לקרטו חוזה עם חברת ורג'ין להוצאת שמונה אלבומים, בקצב של אלבום מדי שלוש שנים. עד היום הפיקו חברי הפרויקט חמישה אלבומים, ולדבריהם האלבום השישי אמור לצאת בסוף 2006. עם קרטו וסנדרה עבד גם בתחילת הדרך פרנק פטרסון, אשר עבד בין השאר עם להקת גרגוריאן, עם עפרה חזה ועם סנדרה עצמה.

לוגו הפרויקט המוזיקלי של "אניגמה"
מייקל קרטו ורעייתו סנדרה בשנות ה-90 המוקדמות

## [עריכה] רקע

למייקל קרטו הייתה קריירה מוסיקלית עצמאית משנות ה-70 המאוחרות ואילך, וגם שיתופי פעולה עם מוסיקאים נוספים, ביניהם אשתו סנדרה, לה עזר בהכנת אלבומיה. הוא הוציא מספר אלבומים תחת שמו לפני הקמת אניגמה אבל אף אחד מהם לא זכה להצלחה רבה. לאחר כשלונותיו החליט לשנות את הדרך שבה נהג עד אז, ושינה כיוון. בדצמבר 1990 פרץ קרטו בדרך מוסיקלית שונה לחלוטין בפרויקט חדשני שקרא לו "אניגמה", כשהוציא את אלבום הבכורה MCMXC a.D. אלבום זה היה הצלחתו המסחרית הראשונה בזכות הסינגל "(Sadeness (Part I", שבוסס על שירים גריגוריאנים (סוג של שירה ווקאלית ללא ליווי כלים, שהייתה נהוגה בכנסיות קדומות), בתוספת צלילים הרמוניים וקולות חושניים, ובמקצבי ריקוד ייחודיים שנשמעו יחודיים ומעניינים לקהל בזמנו. לפני הוצאת האלבום חשש קרטו מתגובות הקהל ולכן העדיף לוותר על מתן הקרדיט ואיזכור שמו ושמות שאר חברי הפרויקט, ובחר בשם בדוי כולל - Curly M.C, ובעטיפת האלבום כלל רק מעט מידע על הרקע בו צמח הפרויקט. הדבר גרם לתהיות וחרושת שמועות בציבור המאזינים בנוגע למי שעומד מאחורי יצירת האלבום - האם מדובר בלהקה, אדם או אולי קבוצה.

בשנת 1993 קיבל קרטו הצעה ממפיק להלחין את הפסקול המלא לסרט הקולנוע "סליבר" (Sliver). אבל הוא לא יכל למלא את הבקשה במלואה, במקום זאת הוא הלחין עבורו את הסינגלים: "Carly's Song" ו "Carly's Loneliness" שבהם נעשה שימוש בסרט והם גם נכללו בפסקול שלו.

שנה מאוחר יותר יצא אלבומו השני של קרטו, "The Cross of Changes", שזכה להצלחה דומה לזו של לאלבום הראשון, וקיבל תגובות אוהדות מהקהל. נגד שני האלבומים הוגשו תביעות משפטיות בנוגע להפרת זכויות יוצרים, בכך שדגמו שירים ממקורות מוסיקה אחרים.

ב-1996 יצא האלבום השלישי של קרטו, "!Le Roi Est Mort, Vive Le Roi" (בצרפתית: המלך מת, יחי המלך!), הרעיון של קרטו באלבום זה היה לבסס אותו על שני האלבומים הקודמים כך שיכיל את אותם האלמנטים - שירים גריגוריאנים ומזמורים שבטיים למיניהם. למרות שהאלבום זכה להצלחה, הוא לא הצליח להגיע להישגים ולפופולריות שזקף לזכותו האלבום הראשון. במקור היו אמורים לצאת שלושה סינגלים מהאלבום, אך יציאת האחרון שבהם ("The Roundabout") בוטלה בשנת 1998 מסיבות לא ברורות.

האלבום הרביעי "The Screen Behind the Mirror" שיצא ב-1999 כלל דגימות מהיצירה "כרמינה בורנה" (Carmina Burana) של המלחין קרל אורף (Carl Orff) שנכללו בארבעה שירים באלבום. לעומת אלבומים קודמים הופחת באלבום זה השימוש בשירים גריגוריאנים, אך עדיין נעשה שימוש ב חלילי השאקוהאצ'י ועוד אלמנטים מסורתיים אחרים של הפרויקט. הסינגלים שיצאו מאלבום זה היו "Gravity of Love" ו-"Push the Limits". באלבום זה הופיעו הזמרים רות-אן בויל ואנדרו דונאלדס לראשונה בפרויקט אניגמה.

בשנת 2001 הוציא קרטו סינגל חדש בשם "Turn Around" ביחד עם "Love Sensuality Devotion: The Greatest Hits" ו-"Love Sensuality Devotion: The Remix Collection" כדי לסיים את מה שקרא לו "הפרק הראשון של אניגמה". לכבוד יציאת אלבום האוסף הוא ארגן מופע אורות בפלנטריום שבעיר מינכן, גרמניה.

האלבום החמישי, "Voyageur", שיצא ב-2003, נחשב לשינוי תדמית כולל של הפרויקט. חלילי השאקוהאצ'י המפורסמים, המזמורים האתניים והגריגוריאנים וכל הטכניקות הייחודיות לאניגמה הוסרו לגמרי מהאלבום. מנקודת מבט סטטיסטית, עם כל הוצאה חדשה של אניגמה ירדו המכירות בחצי בהשוואה להוצאות מוקדמות יותר.

ב-28 לאוגוסט 2005 הכריזה הנהלת אניגמה על הוצאת הסינגל "Hello and Welcome". הסינגל תוכנן במקור לצאת באוקטובר, אך מאז נדחתה ההוצאה ל-25 בנובמבר 2005 אך לא יצא גם בתאריך זה וטרם ברור מתי יצא. ממידע שנרמז על ידי ההנהלה, נראה שהאלבום השישי של אניגמה יצא לקראת סוף 2006.

## [עריכה] דיסקוגרפיה

האלבומים של פרויקט "אניגמה":

עטיפת האלבום הראשון
עטיפת האלבום השני

1. "MCMXC a.D" (שנת הוצאה: 1990)
2. "The Cross of Changes" (שנת הוצאה: 1994)
3. "!Le Roi Est Mort, Vive Le Roi" (שנת הוצאה: 1996)
4. "The Screen Behind the Mirror" (שנת הוצאה: 1999)
5. "Voyageur" (שנת הוצאה: 2003)

הוצאות נוספות:

1. "Trilogy" (שנת הוצאה: 1998)
2. "Love Sensuality Devotion: The Greatest Hits" (שנת הוצאה: 2001)
3. "Love Sensuality Devotion: The Remix Collection" (שנת הוצאה: 2001)
4. "15Years After" (שנת הוצאה: 2005)

## [עריכה] קישורים חיצוניים:

האתר הרשמי של פרויקט "אניגמה"

מקור: http://he.wikipedia.org../../../%D7%90/%D7%A0/%D7%99/%D7%90%D7%A0%D7%99%D7%92%D7%9E%D7%94_%28%D7%A4%D7%A8%D7%95%D7%99%D7%A7%D7%98_%D7%9E%D7%95%D7%96%D7%99%D7%A7%D7%9C%D7%99%29.html

קטגוריה: להקות גרמניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Deutsch
- Esperanto
- Español
- Suomi
- Français
- Italiano
- 日本語
- Nederlands
- Polski
- Português
- Русский
- Svenska
- 中文